Itmam-E-Hujjat And Its Application On Different Groups
خود سے کوئی خیال قائم کرنے سے پہلے ضروری ہے کہ قرآن اور بائیبل کا مطالعہ کیا جائے۔ موقف وہ سمجھا جائے جو خدا نے خود بیان کیا ہے۔ انسانوں پر ظلم ایسا مسئلہ نہیں کہ اس کے لیے نبی کی ضرورت ہو۔ انسانوں خود اس کی اصلاح کے لیے کام کرتے رہے ہیں جس کا نتیجہ آج بین الاقوامی قوانین اور اقوام متحدہ کی صورت میں سامنے ہے۔ یہ کامیابی انسانوں نے اپنی محنت سے حاصل کی ہے۔ غلامی کا عملی خاتمہ بھی انسانوں نے اپنی کاوش سے کیا ہے۔ ان کاموں کے لیے نبی کی ضرورت نہیں ہوتی۔ انبیا کی آمد کا مقصد جو قرآن میں بیان ہوا ہے وہ انذار و بشارت ہے۔ وہ لوگوں کو آگاہ کرتے ہیں کہ موت کے بعد انھین اپنے اعمال کے لیے جواب دہ ہونا اور اور نیک و بد اپنے انجام کو پہنچیں گے۔ اب آپ کے سوال کی طرف آتے ہیں۔ بنی اسرائیل پر ہزاروں انبیا آئے اور بنی اسمعیل میں صرف دو یعنی حضرت اسمعیل علیہ السلام اور محمد ﷺ۔ اس کی کوئی وجہ اللہ نے بیان نہیں کی۔ تاہم ہم سمجھ سکتے ہیں کہ انبیا کی آمد اور ان کے ذریعے سے ایک قوم کے وجود کو ایک زندہ خدا کی نشانی بنا کر لوگون کے سامنے پیش کرنا مقصود تھا۔ یہ کام بنی اسرائیل کے ذریعے سے ہو رہا تھا۔ ان کا وجود خدا کے وجود کا گواہ بنتا تھا۔ ان سے خدا کا معاہدہ تھا کہ وہ دین پر عمل پیرا رہے اور دین کی تبلیغ کی تو اس دنیا مین سرفرازی پائیں گے ورنہ ذلت مقدر بنے گی۔ ان کی اچھی اور بری دونوں حالتیں لوگوں کے لیے خدا کی نشانی تھی۔ جب وہ اپنی ٹرم پوری کر چکے تو اب خدا نے وہی معاملہ بنی اسمعیل کے ساتھ کیا۔ خدا ایک کے بعد دوسری قوم کو موقع دیتا رہتا ہے۔ یہاں بھی ہوا۔ اور اس بار معاملہ کامیاب رہا۔ اس قوم نے خدا کا دین بھی محفوظ کیا اور تبلیغ بھی درست کی۔